Den første utgaven av turneringen består av elleve klubber fra syv medlemsland. To av klubbene, en fra Canada og en fra El Salvador, må ut i en kvalifiseringsrunde. Vinneren fra kvaliken går videre til gruppespillet, som består av totalt ti klubber. Disse ti klubbene blir så delt i to grupper, hvor hvert lag spiller to kamper hjemme og to borte. Kampene blir spilt i august, september og oktober 2024. De to beste klubbene i hver gruppe, går videre til sluttspillet, som spilles på nøytral grunn i mai 2025. I sluttspillet spilles det semifinaler, en kamp om tredjeplassen og finalen som avgjør hvilken klubb som vinner turneringen.